**OSNOVNA ŠKOLA JOSIPA RAČIĆA
 Z A G R E B, Srednjaci bb**

KLASA: 110-02/11-01/01
URBROJ: 251-191-11-01

Zagreb, 21. prosinca 2011. godine

Na temelju odredbe članka 4. stavka 3. Zakona o pravu na pristup informacijama („Narodne novine“ broj 172/03.,144/10, 37/11 i 77/11) ravnatelj Osnovne škole Josipa Račića, Zagreb, Srednjaci bb, dana 21. prosinca  2011. godine donosi

**O D L U K U**

**o ustrojavanju Kataloga informacija**

Članak 1.

Ovom se Odlukom ustrojava Katalog informacija koje posjeduje, kojima raspolaže ili koje nadzire Osnovna škola Josipa Račića  (u daljnjem tekstu: Škola), a u cilju ostvarivanja prava na pristup informacijama u smislu Zakona o pravu na pristup informacijama.

Članak 2.

Katalog informacija sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga Škole.

Članak 3.

Informacije iz Kataloga informacija Škola redovito, u skladu s dinamikom prikupljanja podataka i priprema informacija, objavljuje na svojoj Internet stranici http://os-j-racica.hr u cilju informiranja stručne i šire javnosti o pitanjima iz svog djelokruga.
Pregled informacija podrazumijeva one informacije kojima Škola raspolaže u određenom trenutku.
Pravo na pristup informacijama Škola će uskratiti ako je ista klasificirana stupnjem tajnosti sukladno zakonu  ili na temelju zakona donesenog  propisa kojim se propisuje tajnost podataka .

Članak 4.

Korisnik prava na informaciju ostvaruje svoje pravo na pristup informaciji podnošenjem usmenog ili pisanog zahtjeva Školi.
Pisani zahtjev u svezi s ostvarivanjem prava na pristup informaciji podnosi se na adresu: Osnovna škola Josipa Račića, Zagreb, Srednjac bb.  ili putem elektronske pošte: os-zagreb-063@skole.t-com.hr

Usmeno postavljeni zahtjev primat će službenik za informiranje svakim radnim danom od 9,00 do 13,00 sati u prostorijama Škole.

Članak 5.

Korisnici prava na pristup informacijama oslobođeni su plaćanja upravnih pristojbi sukladno članku 19. stavak 1. Zakona o pravu na pristup informacijama.
Škola ima pravo na naknadu stvarnih materijalnih troškova od korisnika koji nastaju pružanjem informacije kao i na naknadu troškova dostave tražene informacije sukladno članku 19.stavak 2. navedenog zakona.
Visinu naknade iz članka 19. stavak 2. donijela je  Agencija za zaštitu osobnih podataka ( NN br. 172/03. i 144/10.)

Članak 6.

Naknada iz članka 5. ove Odluke uplaćuje se po ispostavljenom računu na žiro račun Škole broj 2390001-1100013076 kod HPB.

Članak 7.

Službena osoba mjerodavna za rješavanje pojedinačnih zahtjeva za ostvarivanje prava na pristup informaciji je službenik za informiranje o čemu će se donijeti posebna odluka.

Članak 8.

Ova Odluka stupa na snagu danom donošenja.

 R A V N A T E L J

Tomislav Horvat, prof.